Bătălia de la Abbeville a avut loc între 28 mai și 4 iunie 1940 lângă Abbeville. În vreme ce Operațiunea Dynamo – evacuarea de la Dunkerque – era în plină desfășurare, generalul Maxime Weygand a încercat să se folosească de momentul în care forțele germane se reorganizau și își încetaseră înaintarea pentru organizarea unui atac spre nord peste Somme, pentru salvarea forțelor aliate încercuite în punga de la Dunkerque. Atacul aliat a fost executat de "2e Division cuirassée", "4e Division cuirassée" (divizii de blindate grele franceze) și "1st Armoured Division (britanică) " (britanică). Operațiunea aliată a redus capul de pod german cu aproximativ 50%, fără însă să își atingă obiectivul propus.